cyanic-selkie/wikianc huggingface dataset:
การบุกครองโปแลนด์ของสหภาพโซเวียต
เบื้องหลัง
สาเหตุที่สหภาพโซเวียตชะลอการเข้าสู่สงครามของตนมีหลายเหตุผลด้วยกัน ทั้งเนื่องจากกองทัพของตนกำลังอยู่ระหว่างข้อพิพาทตามแนวชายแดนกับญี่ปุ่น ทำให้สหภาพโซเวียตต้องใช้เวลาระดมพลเข้าสู่กองทัพแดง และเห็นข้อได้เปรียบทางการทูตในการรอจนกว่าโปแลนด์จะพ่ายแพ้ ก่อนที่กองทัพของตนจะเคลื่อนทัพ เมื่อวันที่ 17 กันยายน 1939 โมโลตอฟประกาศทางวิทยุว่า สนธิสัญญาทุกฉบับระหว่างสหภาพโซเวียตกับโปแลนด์ทั้งหมดเป็นโมฆะ เนื่องจากถือว่ารัฐบาลโปแลนด์ได้ละทิ้งประชาชนของตน และนับเป็นความสิ้นสุดของความเป็นรัฐ นอกเหนือจากนั้น ฝ่ายโซเวียตอาจประเมินว่าฝรั่งเศสและอังกฤษได้ให้ความช่วยเหลือโปแลนด์ตามสัญญา และส่งกองกำลังโพ้นทะเลภายในสองสัปดาห์ผ่านทางโรมาเนีย วันที่แน่นอนของการบุกครองจะต้องคำนวณโดยวันที่ฝรั่งเศสและสหราชอาณาจักรประกาศสงครามกับเยอรมนี บวกด้วย 14 วัน ซึ่งเป็นวันที่ 17 กันยายน 1939 และเมื่อตนยังไม่เห็นการเข้าช่วยเหลือของกองทัพฝรั่งเศส-อังกฤษมาถึงโรมาเนียเลย สหภาพโซเวียตจึงตัดสินใจที่จะโจมตี
สตาลินไม่ปรารถนาที่จะช่วยเหลือนาซีเยอรมนีในการทำสงครามของตน ซึ่งอาจเป็นการกระตุ้นสถานการณ์ ดังที่ยุทธศาสตร์ของเขาตั้งอยู่บนความเชื่อที่ว่าควรจะปล่อยให้รัฐทุนนิยมตะวันตกและนาซีเยอรมนีทำสงครามระหว่างกัน ก่อนที่เขาจะสามารถสู้กับทั้งสองฝ่ายได้ ทางด้านฝรั่งเศสและสหราชอาณาจักรล้มเหลวที่จะช่วยเหลือโดยการส่งกองกำลังโพ้นทะเล หรือการเริ่มต้นการรุกเต็มรูปแบบทางด้านตะวันตกของเยอรมนี หรือแม้กระทั่งการทิ้งระเบิดในเขตอุตสาหกรรมทางภาคตะวันตกของเยอรมนี ซึ่งสร้างความผิดหวังให้กับสตาลิน จากปรารถนาของเขาที่ต้องการให้เกิดการหลั่งเลือดระหว่างศัตรูของคอมมิวนิสต์ทั้งสองฝ่าย และในวันเดียวกัน กองทัพแดงได้ข้ามแนวชายแดนเข้าสู่โปแลนด์
การทัพ
กองทัพแดงเข้าสู่ภาคตะวันออกของโปแลนด์ ประกอบด้วย 7 กองทัพสนาม มีกำลังพลระหว่าง 450,000 – 1,000,000 นาย ถูกจัดวางกำลังเป็นสองแนวรบ: แนวรบเบลารุส ภายใต้การบังคับบัญชาของมิคาอิล โควัลยอฟ และแนวรบยูเครน ภายใต้การบังคับบัญชาของเซมิออน ตีโมเชนโค เมื่อถึงเวลานี้ กองทัพโปแลนด์ประสบความล้มเหลวที่จะป้องกันแนวชายแดนทางด้านตะวันตกของตน และในการตอบสนองต่อการโจมตีโต้กลับในยุทธการแห่งบซูรา ซึ่งแต่เดิมแล้ว กองทัพโปแลนด์ได้จัดเตรียมแผนการรับมือกับภัยคุกคามจากสหภาพโซเวียตไว้เรียบร้อยแล้ว แต่พวกเขาไม่พร้อมที่จะรับมือกับการโจมตีจากทั้งสองด้านพร้อมกัน และนักยุทธศาสตร์ทางทหารของโปแลนด์ยังเชื่ออีกด้วยว่าไม่มีหนทางที่จะต้านทานการบุกครองจากเยอรมนีและสหภาพโซเวียตพร้อมกันได้ อย่างไรก็ตาม ถึงแม้ว่าจะมีความเชื่อเช่นนั้น แต่กองทัพโปแลนด์ก็ยังไม่ได้พัฒนาแผนการอพยพในกรณีที่เกิดเหตุการณ์ดังกล่าวขึ้น ในช่วงเวลาที่กองทัพโซเวียตบุกครอง ผู้บัญชาการระดับสูงของโปแลนด์ส่งกองกำลังของตนส่วนใหญ่ไปป้องกันแนวชายแดนทางด้านตะวันตก และเหลือกองกำลังป้องกันแนวชายแดนทางด้านตะวันออกเพียง 20 กองพัน ซึ่งประกอบด้วยกองกำลังป้องกันชายแดนราว 20,000 นาย (Korpus Ochrony Pogranicza) ภายใต้การบังคับบัญชาของนายพล วิลเฮล์ม ออร์ลิค เร็คเคมันน์
ในตอนแรก ผู้บัญชาการทหารสูงสุดของโปแลนด์ จอมพลแอดวาร์ด รึดซ์-ชมิกวือ สั่งให้กองกำลังชายแดนต้านทานกองทัพโซเวียต แต่ในภายหลัง เขาเปลี่ยนใจหลังจากที่ได้หารือกับนายกรัฐมนตรี เฟลิคแจน สลาวอจ สคลาวคอฟสกี และสั่งการให้กองกำลังเหล่านั้นล่าถอยและจู่โจมกองทัพโซเวียตในการป้องกันตัวเองเท่านั้น
"พวกโซเวียตได้มาถึงเราแล้ว ผมได้ออกคำสั่งให้มีการล่าถอยไปยังโรมาเนียและฮังการีด้วยเส้นทางที่สั้นที่สุด อย่าสู้กับพวกบอลเชวิค นอกเหนือจากว่ากองกำลังเหล่านั้นโจมตีคุณหรือพยายามปลดอาวุธกองกำลังของคุณ ภารกิจเพื่อกรุงวอร์ซอและเมืองอื่น ๆ จะยังคงเป็นการป้องกันไม่ให้ตกอยู่ในเงื้อมมือของฝ่ายเยอรมัน - ยังคงไม่เปลี่ยนแปลง เมืองที่ถูกยึดครองโดยพวกบอลเชวิคควรจะเจรจาในการถอนทหารประจำการไปยังฮังการีหรือโรมาเนียด้วย"
- แอดวาร์ด รึดซ์-ชมิกวือ ผู้บัญชาการสูงสุดกองกำลังติดอาวุธโปแลนด์ 17 กันยายน 1939
ชุดคำสั่งที่ขัดแย้งกันสองชุดทำให้เกิดความสับสนในกองทัพโปแลนด์ และเมื่อกองทัพแดงโจมตีกองกำลังโปแลนด์ ก็นำไปสู่การกระทบกระทั่งและยุทธการขนาดเล็กขึ้นอย่างไม่อาจหลีกเลี่ยงได้ การตอบสนองของผู้ที่ไม่ใช่เชื้อสายโปลได้ทำให้สถานการณ์ซับซ้อนยิ่งขึ้นไปอีก ในบางกรณี อย่างเช่น ชาวยูเครน ชาวเบลารุส และชาวยิว ซึ่งให้การต้อนรับกองกำลังฝ่ายบุกครองเยี่ยงผู้ปลดปล่อย องค์การชาตินิยมชาวยูเครน ได้ถูกก่อตั้งขึ้น เพื่อต่อสู้กับชาวโปล และภารดรคอมมิวนิสต์ได้ก่อการปฏิวัติในท้องถิ่น อย่างเช่นที่ Skidel
แผนการเริ่มต้นในการล่าถอยของกองทัพโปแลนด์ คือ การล่าถอยและรวมกำลังใหม่ในเขตหัวสะพานโรมาเนีย ซึ่งเป็นดินแดนทางตะวันออกเฉียงใต้ของโปแลนด์ใกล้กับแนวชายแดนที่ติดกับโรมาเนีย โดยมีแนวคิด คือ การปรับใช้ตำแหน่งป้องกันที่นั่นและรอคอยการโจมตีของอังกฤษและฝรั่งเศสจากทางตะวันตกตามที่สัญญาเอาไว้ แผนการนี้คาดว่าเยอรมนีจะลดการปฏิบัติการในโปแลนด์ เพื่อที่จะนำกำลังของตนไปสู้ในแนวรบที่สอง ฝ่ายสัมพันธมิตรคาดหวังว่ากองทัพโปแลนด์จะยื้อเวลาได้หลายเดือน แต่การโจมตีของสหภาพโซเวียตทำให้ยุทธศาสตร์ดังกล่าวถูกทำลายลงอย่างสิ้นเชิง
ผู้นำทางการเมืองและทางทหารของโปแลนด์รู้ดีว่าตนกำลังพ่ายแพ้สงครามกับเยอรมนี และการโจมตีจากสหภาพโซเวียตยิ่งเป็นการตอกย้ำในประเด็นนี้ อย่างไรก็ตาม รัฐบาลโปแลนด์ปฏิเสธที่จะยอมจำนนหรือเจรจาสันติภาพกับเยอรมนี แต่กลับสั่งการให้กองทหารทั้งหมดอพยพจากโปแลนด์ และรวมกำลังใหม่ในฝรั่งเศส ส่วนรัฐบาลโปแลนด์ได้หลบหนีข้ามพรมแดนไปยังโรมาเนีย เมื่อราวเที่ยงคืนของวันที่ 17 กันยายน 1939 ผ่านจุดผ่านแดนที่ Zaleszczyki กองทัพโปแลนด์ยังคงดำเนินการเคลื่อนทัพมุ่งหน้าไปยังเขตหัวสะพานโรมาเนีย โดยได้รับความเสียหายอย่างหนักจากการโจมตีของกองทัพเยอรมันทางด้านหนึ่ง และการปะทะกับกองทัพโซเวียตจากอีกด้านหนึ่ง หลายวันหลังจากคำสั่งอพยพได้ประกาศออกมา กองทัพเยอรมันสามารถทำลายกองทัพคราคอฟ (Army Kraków) และกองทัพลูบลิน (Army Lublin) ได้ที่ยุทธการแห่งโทมาสซอฟ ลูเบลสกี ซึ่งเกิดขึ้นระหว่างวันที่ 17-20 กันยายน
กองทัพโซเวียตมักจะพบกับกองกำลังเยอรมัน ซึ่งกำลังมุ่งหน้ามาจากทิศทางตรงกันข้าม และมีตัวอย่างของการร่วมมือกันหลายครั้งระหว่างทั้งสองกองทัพในการรบ เช่น เมื่อกองทัพเยอรมันเคลื่อนผ่านป้อมปราการเบรสต์ ซึ่งถูกทำลายลง หลังจากยุทธการแห่ง Brześć Litewski ไปยังกองพลน้อยรถถังที่ 29 แห่งสหภาพโซเวียต เมื่อวันที่ 17 กันยายน นายพลเยอรมัน ไฮนซ์ กูเดเรียน และนายพลจัตวาโซเวียต แซมยอน คริโวเชย์น ได้มีการจัดขบวนฉลองชัยชนะร่วมกันในเมืองนั้น ลวีฟยอมจำนนเมื่อวันที่ 22 กันยายน ไม่กี่วันหลังจากที่กองทัพเยอรมันยุติปฏิบัติการปิดล้อม และกองทัพโซเวียตได้มาดำเนินการต่อ กองทัพโซเวียตได้ยึดเมืองวิลโน เมื่อวันที่ 19 กันยายน หลังจากการสู้รบเป็นเวลาสองวัน และยึดเมืงกรอดโนได้เมื่อวันที่ 24 กันยายน หลังจากการรบเป็นเวลาสี่วัน เมื่อวันที่ 28 กันยายน กองทัพแดงได้มาถึงแนวแม่น้ำนารอว์ บี๊กตะวันตก วิสตูล่าและซาน - ซึ่งเป็นแนวชายแดนซึ่งได้ตกลงไว้ในการบุกครองร่วมกับกองทัพเยอรมัน และการต้านทานของโปแลด์ ซึ่งถูกปิดล้อมในเขตป้องกันซาร์นี โวลฮีเนีย ใกล้กับแนวชายแดนโปแลนด์-โซเวียตเดิม ได้ทำการรบไปจนถึงวันที่ 25 กันยายน
ถึงแม้ว่ากองทัพโปแลนด์จะได้รับชัยชนะทางยุทธวิธีได้ในยุทธการแห่ง Szack เมื่อวันที่ 28 กันยายนก็ตาม แต่ผลของการรบที่ใหญ่กว่าไม่เป็นที่น่าแปลกใจแต่อย่างใด อาสาสมัครพลเรือน ทหารชาวบ้านและทหารที่ล่าถอยกลับมาได้ทำการรบต้านทานในกรุงวอร์ซอ ไปจนถึงวันที่ 28 กันยายน ปราการมอดลิน ทางตอนเหนือของกรุงวอร์ซอ ยอมจำนนเมื่อวันที่ 29 กันยายน ในวันที่ 1 ตุลาคม กองทัพโซเวียตขับไล่กองทัพโปแลนด์ให้ล่าถอยไปจนถึงเขตป่าในยุทธการแห่ง Wytyczno ซึ่งเป็นหนึ่งในการเผชิญหน้าโดยตรงครั้งสุดท้ายของการทัพดังกล่าว
ทหารประจำการบางแห่งได้ป้องกันที่มั่นของตนหลังจากที่ส่วนอื่น ๆ ได้ยอมจำนนไปแล้ว แต่กองกำลังสุดท้ายของโปแลนด์ที่ยอมจำนน คือ กลุ่มปฏิบัติการอิสระโปลิเซ่ นายพลฟรานซิสเซ็ค คลีเบิร์ก (Samodzielna Grupa Operacyjna "Polesie") ในวันที่ 6 ตุลาคม หลังจากยุทธการแห่งค็อก ใกล้กับเมืองลูบลิน เป็นเวลาสี่วัน และเป็นจุดสิ้นสุดของการบุกครอง
กองทัพโซเวียตได้รับชัยชนะ ในวันที่ 31 ตุลาคม วียาเชสลาฟ โมโลตอฟได้รายงานต่อรัฐสภาสูงสุดของโซเวียต ว่า: "หลังจากการโจมตีสั้น ๆ ของกองทัพเยอรมัน และตามด้วยการรุกของกองทัพแดง เท่านี้ก็เพียงพอแล้วสำหรับการทำลายสิ่งมีชีวิตอันอัปลักษณ์ซึ่งหลงเหลืออยู่จากสนธิสัญญาแวร์ซาย"
ปฏิกิริยาของฝ่ายสัมพันธมิตร
ปฏิกิริยาของฝรั่งเศสและอังกฤษยังคงเงียบกริบ นับตั้งแต่ไม่มีประเทศใดที่ต้องการเผชิญหน้ากับสหภาพโซเวียตในสถานการณ์เช่นนี้ ภายใต้เงื่อนไขของสนธิสัญญาป้องกันร่วมกันระหว่างโปแลนด์-อังกฤษ เมื่อวันที่ 25 สิงหาคม 1939 อังกฤษได้ให้สัญญาจะช่วยเหลือโปแลนด์หากถูกโจมตีจากอำนาจในทวีปยุโรป แต่เมื่อเอกอัครราชทูตโปแลนด์ เอ็ดเวิร์ด เบอร์นาร์ด แรคซินสกี ได้เตือนความจำของเลขาธิการแห่งรัฐด้านกิจการต่างประเทศและเครือจักรภพ อี. เอฟ. แอล. วูด เอร์ลที่หนึ่งแห่งฮาลิแฟกซ์ เขากลับตอบอย่างทื่อ ๆ ว่า เป็นธุระของอังกฤษหรือที่จะประกาศสงครามกับสหภาพโซเวียต นายกรัฐมนตรีแห่งสหราชอาณาจักร เนวิลล์ เชมเบอร์แลนด์ พิจารณาให้มีการพิจารณาสาธารณะในการฟื้นฟูสถานภาพรัฐของโปแลนด์ แต่ในตอนท้าย ก็กลายเป็นเพียงการแถลงการตำหนิเพียงเล็กน้อยเท่านั้น
ฝรั่งเศสเองก็ได้ให้สัญญากับโปแลนด์ รวมไปถึงการมอบความช่วยเหลือทางอากาศ แต่กลับไม่ได้ทำตามสัญญาที่ให้ไว้ ครั้นเมื่อกองทัพโซเวียตเคลื่อนทัพเข้าสู่โปแลนด์ ฝรั่งเศสและอังกฤษได้ตัดสินว่าตนไม่อาจให้ความช่วยเหลือโปแลนด์ได้ในระยะเวลาอันสั้น และเริ่มต้นวางแผนสำหรับชัยชนะในระยะยาวแทน ฝรั่งเศสได้ดำเนินการรุกในแคว้นซาร์เพียงเล็กน้อย เมื่อต้นเดือนกันยายน แต่หลังจากความพ่ายแพ้ของโปแลนด์ กองทัพฝรั่งเศสก็ล่าถอยกลับไปยังแนวมากิโนต์ ในวันที่ 4 ตุลาคม ชาวโปลจำนวนมากไม่พอใจกับการให้ความช่วยเหลือเพียงเล็กน้อยจากฝ่ายพันธมิตรตะวันตก ซึ่งทำให้เกิดความรู้สึกว่ามีการทรยศโดยชาติตะวันตก
ผลจากการรบ
ในการควบคุมตัวในเรือนจำของโซเวียต ได้มีการทรมานผู้ต้องขังกกันอย่างแพร่หลาย โดยเฉพาะอย่างยิ่ง ในเมืองขนาดเล็ก ในเมือง Bobrka ผู้ต้องขังถูกราดด้วยน้ำต้มเดือด ใน Przemyslany ผู้ต้องขังถูกตัดจมูก หูและนิ้ว รวมไปถึงควักลูกตาออก ในเมือง Czortkow สตรีในเมืองถูกตัดเต้านมออกจากร่าง และในเมือง Drohobycz ได้มีการพบเหยื่อถูกมัดติดกันด้วยลวดหนาม ซึ่งเหตุการณ์ที่เกิดขึ้นนี้คล้ายกับเหตุการณ์ที่เกิดขึ้นใน Sambor, Stanislawow, Stryj และ Zloczow รวมไปถึงเมื่อในเมือง Czortków และระหว่างการลุกฮือขึ้นโดยชาวโปแลนด์ท้องถิ่น เมื่อเดือนมกราคม ค.ศ. 1940 ได้ถูกปราบปรามอย่างรุนแรงโดยฝ่ายโซเวียต
นักประวัติศาสตร์อย่างเช่น แจน ที. กรอส ได้บันทึกไว้ว่า:
"เราไม่สามารถหลีกหนีข้อสรุปที่ว่า: ระบบความปลอดภัยของรัฐโซเวียตทรมานผู้ต้องขังในเรือนจำของตนไม่เพียงแต่ต้องการบีบคั้นให้มีการสารภาพเท่านั้น แต่รวมไปถึงทำให้พวกเขาเหล่านั้นเสียชีวิตลงด้วย ไม่ใช่ว่าหน่วยเอ็นเควีดีจะมีความซาดิสต์ แต่ถ้าจะพูดให้ถูกแล้ว การทรมานนี้เป็นพฤติการณ์ที่เกิดขึ้นอย่างกว้างขวางและมีระเบียบ"
ฝ่ายโปแลนด์และสหภาพโซเวียตได้สร้างความสัมพันธ์ทางการทูตขึ้นใหม่ในปี ค.ศ. 1941 หลังจากข้อตกลงซิคอร์สกี-เมย์สกี แต่สหภาพโซเวียตได้ยุติความสัมพันธ์ดังกล่าวอีกครั้งหนึ่งในปี ค.ศ. 1943 หลังจากที่รัฐบาลโปแลนด์และทหารนาซีเยอรมันที่สโมเลนสค์ที่ตรวจการอยู่ได้ตรวจสอบ เมื่อได้ค้นพบหลุมมรณะที่ Katyn หลังจากนั้น ฝ่ายโซเวียตได้พยายามวิ่งเต้นฝ่ายสัมพันธมิตรตะวันตกให้ยอมรับรัฐบาลนิยมโซเวียตของ วานดา วาซิลลีว์สกา ในกรุงมอสโก
ในวันที่ 28 กันยายน 1939 สหภาพโซเวียตและเยอรมนีได้เปลี่ยนแปลงเงื่อนไขลับของสนธิสัญญาโมโลตอฟ-ริบเบนทรอพ โดยยกลิทัวเนียให้อยู่ในเขตอิทธิพลของโซเวียต และเลื่อนแนวชายแดนในโปแลนด์มาทางด้านตะวันออก โดยยกให้เป็นดินแดนของเยอรมนีมากขึ้น จากการจัดการดังกล่าว มักจะถูกพิจารณาว่าเป็นการแบ่งโปแลนด์ครั้งที่สี่ในประวัติศาสตร์ สหภาพโซเวียตได้ครอบครองดินแดนฝั่งตะวันออกเกือบทั้งหมดของแม่น้ำพิซา นาโรว์ บั๊กตะวันตกและซาน ซึ่งคิดเป็นพื้นที่ประมาณ 200,000 ตารางกิโลเมตร มีพลเมืองชาวโปแลนด์อาศัยอยู่ 13.5 ล้านคน
กองทัพแดงได้หว่านความสับสนให้กับชาวบ้านท้องถิ่น โดยกล่าวอ้างว่าพวกเขามายังโปแลนด์ เพื่อช่วยป้องกันภัยจากนาซี การบุกครองของพวกเขาสร้างความประหลาดใจให้กับประชาคมโปแลนด์และผู้นำ ซึ่งยังไม่ได้แนะนำวิธีการรับมือกับภัยการบุกครองของสหภาพโซเวียตเลย พลเมืองชาวโปแลนด์และชาวยิวอาจเลือกที่จะอยู่ภายใต้การปกครองของโซเวียตมากกว่าอยู่ภายใต้การปกครองของเยอรมนี อย่างไรก็ตาม ฝ่ายโซเวียตได้พยายามสอดแทรกแนวคิดของตนลงไปในวิถีชีวิตท้องถิ่นอย่างรวดเร็ว และยังได้เริ่มการริบทรัพย์ การยึดในเป็นของรัฐบาล และกระจายทรัพย์สินของเอกชนและของรัฐโปแลนด์ทั้งหมดเสียใหม่ ระหว่างการยึดครองเป็นระยะเวลานานสองปี ฝ่ายโซเวียตได้จับกุมพลเมืองชาวโปแลนด์กว่า 100,000 คน และเนรเทศชาวโปแลนด์เป็นจำนวนระหว่าง 350,000–1,500,000 คน ซึ่งในจำนวนนี้เสียชีวิต 250,000–1,000,000 คน ซึ่งส่วนใหญ่เป็นพลเมือง
ดินแดนซึ่งถูกผนวกโดยสหภาพโซเวียต
จากจำนวนประชากร 13.5 ล้านคนซึ่งอาศัยอยู่ในเขตยึดครองโปแลนด์ของสหภาพโซเวียต เชื้อชาติโปลเป็นเชื้อชาติที่มีขนาดใหญ่ที่สุด แต่ชาวเบลารุสและชาวยูเครนเมื่อรวมกันแล้วมีจำนวนคิดเป็น 50% ของจำนวนประชากรทั้งหมด การผนวกดินแดนในครั้งนี้ไม่ได้รวมเอาเชื้อชาติเบลารุสหรือชาวยูเครนทั้งหมด มีบางส่วนที่อาศัยอยู่ในเขตยึดครองของเยอรมนีทางตะวันตก แม้กระนั้น ก็สามารถทำให้เกิดการรวมตัวกันของชนส่วนใหญ่ของประชากรทั้งสองเชื้อชาติ และเกิดเป็นสาธารณรัฐสังคมนิยมโซเวียตเบลารุส และสาธารณรัฐสังคมนิยมโซเวียตยูเครน ซึ่งขยายเพิ่มขึ้นมา
ในวันที่ 26 ตุลาคม 1939 การเลือกตั้งสภาเบลารุสและสภายูเครนถูกจัดขึ้น ในการรับรองการผนวกดินแดนดังกล่าวให้เป็นการสมเหตุสมผล ชาวเบลารุสและชาวยูเครนในโปแลนด์มักจะถูกเบียดขับให้เกิดความเป็นต่างด้าวมากขึ้น โดยนโยบายของรัฐบาลโปแลนด์ และการสลายขบวนการแบ่งแยกดินแดน ทำให้พวกเขาเหล่านั้นมีความจงรักภักดีน้อยมากต่อรัฐโปแลนด์ อย่างไรก็ตาม ไม่ใช่ชาวเบลารุสเซียนและชาวยูเครนทั้งหมดที่เชื่อในความรับผิดชอบจากการปกครองของโซเวียต หลังจากทุพภิกขภัยชาวยูเครนแห่งปี 1932-1933 ในทางปฏิบัติแล้ว คนจนมักจะให้การต้อนรับพวกโซเวียต และพวกผู้ดีชั้นสูงจะเข้าร่วมกับการต่อต้าน ถึงแม้ว่าจะสนับสนุนให้มีการรวมชาติใหม่ก็ตาม
มิชชั่น:อิมพอสซิเบิ้ล ปฏิบัติการรัฐอำพราง
มิชชั่น:อิมพอสซิเบิ้ล ปฏิบัติการรัฐอำพราง (Mission: Impossible – Rogue Nation) เป็นภาพยนตร์โลดโผน/สายลับ ลำดับที่ 5 ในชุด มิชชั่น:อิมพอสซิเบิ้ล กำกับและเขียนบทโดยคริสโตเฟอร์ แม็คควอรี่ นำแสดงโดยทอม ครูซ, เจเรมี เรนเนอร์, ไซมอน เพกก์และวิง เรมส์
เรื่องย่อ
หลังทำภารกิจขัดขวางการขนส่งอาวุธเคมีให้ผู้ก่อการร้ายได้สำเร็จ สายลับหน่วย IMF อีธาน ฮันต์ (ทอม ครูซ) ได้พูดถึงองค์กรลับชื่อ "ซินดิเคต" (Syndicate) แต่ฝ่าย CIA ไม่เชื่อว่ามีอยู่จริง จากนั้นไม่นาน ฮันต์ก็ถูกกลุ่มซินดิเคตจับตัวไป เขาหลบหนีออกมาได้ด้วยความช่วยเหลือจากอิลซา เฟาสต์ (รีเบกกา เฟอร์กูสัน) สายลับสาวผู้ลึกลับ ในเวลาเดียวกัน ผู้อำนวยการหน่วย CIA อลัน ฮันลีย์ (อเล็ก บอลด์วิน) ได้เสนอต่อคณะกรรมการสภาสหรัฐฯ ว่า IMF เป็นหน่วยที่มักใช้อำนาจเกินขอบเขตและควรถูกยุบ เนื่องจากตำแหน่งรัฐมนตรี IMF ว่างลงจึงไม่มีผู้แก้ต่าง ทำให้หน่วย IMF ถูกยุบในที่สุด วิลเลียม แบรนต์ (เจเรมี เรนเนอร์) ผู้อำนวยการฝ่ายปฏิบัติการภาคสนามของ IMF เตือนฮันต์ให้รีบซ่อนตัว ส่วนฮันต์ต้องสืบหาชายผมสีบลอนด์สวมแว่นคนหนึ่งที่เขาเห็นก่อนถูกจับไป ซึ่งต่อมาฮันต์พบว่าชายคนนั้นชื่อ โซโลมอน เลน (ฌอน แฮร์ริส) เป็นอดีตสายลับ MI6
หกเดือนต่อมา ฮันต์ซึ่งยังสืบหากลุ่มซินดิเคตไม่พบได้ติดต่อเบนจี ดันน์ (ไซมอน เพกก์) อดีตสายลับภาคสนาม โดยทำทีว่าให้ดันน์มาชม ตูรันโด ที่ออสเตรีย ซึ่งมีรัฐมนตรีกระทรวงต่างประเทศออสเตรียมาร่วมชมด้วย ถึงแม้ฮันต์และดันน์จะหยุดยั้งการลอบสังหารรัฐมนตรีได้สำเร็จ แต่กลุ่มซินดิเคตซ้อนแผนด้วยการระเบิดรถของรัฐมนตรี ฮันต์ถูกกล่าวหาว่าเป็นผู้ลงมือฆ่ารัฐมนตรีและถูกหน่วยปฏิบัติการพิเศษของ CIA ไล่ล่า แบรนต์จึงติดต่อลูเทอร์ สติกเคล (วิง เรมส์) อดีตสายลับมือดีให้เร่งหาตัวฮันต์ พวกเขาพบว่าฮันต์และดันน์เดินทางไปพบเฟาสต์ที่โมร็อกโก เพื่อเข้าไปขโมยข้อมูลสำคัญของกลุ่มซินดิเคตในอาคารความปลอดภัยสูงใต้โรงไฟฟ้า แต่เมื่อนำข้อมูลออกมาได้แล้ว เฟาสต์กลับหลบหนีไปพร้อมกับข้อมูลในยูเอสบีแฟลชไดรฟ์ ซึ่งดันน์ได้ทำสำเนาข้อมูลไว้
เฟาสต์กลับไปที่อังกฤษเพื่อส่งมอบข้อมูลให้แอตต์ลี (ไซมอน แมคเบอร์นีย์) ผู้ดูแลภารกิจ แต่แอตต์ลีกลับลบข้อมูลในไดรฟ์แล้วบังคับให้เธอกลับไปหาเลน เฟาสต์และเลนพบว่าไฟล์ข้อมูลดังกล่าวต้องมีรหัสจากนายกรัฐมนตรีสหราชอาณาจักร (ทอม ฮอลแลนเดอร์) เลนจึงส่งเฟาสต์ไปหาฮันต์ ในขณะเดียวกันก็ส่งคนไปลักพาตัวดันน์เพื่อบีบบังคับให้ฮันต์เปิดไฟล์ดังกล่าวให้ ฮันต์ตกลงทำตาม แต่แบรนต์บอกกับฮันลีย์และแอตต์ลีให้ทำการอารักขานายกรัฐมนตรีไว้ จนกระทั่งแอตต์ลีตัวจริงเดินทางมา จึงเปิดเผยว่าแบรนต์รู้กับฮันต์และให้ฮันต์ปลอมเป็นแอตต์ลีคนที่อยู่กับนายกรัฐมนตรี พวกเขาพบว่าซินดิเคตเป็นโครงการลับที่แอตต์ลีจัดตั้งขึ้นโดยพลการ มีเลนเป็นหัวหน้า ส่วนสติกเคลพบว่าไฟล์ดังกล่าวเป็นข้อมูลที่เข้าถึงเงินทุนจำนวนมาก
ฮันต์จดจำข้อมูลทั้งหมดและทำลายไฟล์ทิ้ง เขาเดินทางไปพบดันน์และเฟาสต์ แล้วบีบให้เลนปล่อยตัวทั้งสองคนเพื่อแลกกับข้อมูลทั้งหมด หลังการหลบหนีและไล่ล่าไปตามถนนในกรุงลอนดอน เฟาสต์ฆ่าวินเทอร์ (เยนส์ ฮูลเตน) ลูกน้องมือขวาของเลนในการดวลมีด ส่วนฮันต์ล่อเลนไปติดกับแล้วรมด้วยแก๊สจนหมดสติ ก่อนจะส่งตัวไปคุมขัง
หลังเรื่องทั้งหมดยุติ ฮันลีย์ได้เสนอให้มีการเปิดหน่วย IMF อีกครั้ง โดยอ้างว่าการยุบหน่วยในคราวก่อนเป็นแผนช่วยฮันต์ คณะกรรมการสภาสหรัฐฯ มีมติเห็นชอบทั้งที่ยังแคลงใจกับเจตนาของฮันลีย์ หลังออกจากที่ประชุม แบรนต์แสดงความยินดีกับฮันลีย์ในฐานะรัฐมนตรี IMF คนใหม่
บ็อกซ์ออฟฟิศ
มิชชั่น:อิมพอสซิเบิ้ล ปฏิบัติการรัฐอำพราง ทำรายได้เปิดตัวทั่วโลก 121 ล้านดอลลาร์สหรัฐ มีรายได้รวม 682.7 ล้านดอลลาร์สหรัฐ เป็นภาพยนตร์ที่ทำรายได้สูงสุดเป็นอันดับที่ 3 ในชุด มิชชั่น:อิมพอสซิเบิ้ล
การตอบรับในประเทศไทย
มิชชั่น:อิมพอสซิเบิ้ล ปฏิบัติการรัฐอำพราง ทำรายได้เปิดตัวในประเทศไทย 24.55 ล้านบาท ระหว่างวันที่ 27 สิงหาคม – 2 กันยายน 2015 ภาพยนตร์เรื่องนี้ทำรายได้ในประเทศไทย 139.73 ล้านบาท
ภาคต่อ
ทอม ครูซประกาศว่าเขาจะกลับมารับบท "อีธาน ฮันต์" ใน Mission: Impossible 6 และคาดว่าจะเริ่มถ่ายทำในปี 2016 ในขณะที่พาราเมาต์พิกเจอส์ก็ยืนยันว่าภาคที่ 6 กำลังอยู่ในขั้นพัฒนา ต่อมาวันที่ 19 พฤศจิกายน 2015 มีข่าวว่าพาราเมาต์พิกเจอส์วางตัวให้คริสโตเฟอร์ แม็คควอรี่กลับมากำกับในภาคที่ 6 และให้รีเบกกา เฟอร์กูสันกลับมารับบท อิลซา เฟาสต์อีกครั้ง ต่อมาแม็คควอรี่และเฟอร์กูสันประกาศว่าจะกลับมากำกับและรับบทอิลซา เฟาสต์ตามลำดับ ในเดือนเมษายน 2016 ทอม ครูซยืนยันว่าการถ่ายทำจะเริ่มในช่วงฤดูใบไม้ร่วงของปีนี้ อย่างไรก็ตาม ด้วยปัญหาระหว่างพาราเมาต์พิกเจอส์กับทอม ครูซก่อนหน้านี้ ครูซให้สัมภาษณ์ภายหลังว่าการถ่ายทำจะเริ่มในช่วงฤดูใบไม้ผลิปี 2017 และมีกำหนดฉายวันที่ 27 กรกฎาคม 2018 เมื่อวันที่ 25 มกราคม 2018 มีการเปิดเผยชื่อภาพยนตร์คือ Mission: Impossible – Fallout  ตัวอย่างภาพยนตร์เผยแพร่ครั้งแรกในงานซูเปอร์โบวล์ครั้งที่ 52
แมรี เดอ โบฮัน
แมรี เดอ โบฮัน (Mary de Bohun) เป็นพระมเหสีคนแรกของพระเจ้าเฮนรีที่ 4 แห่งอังกฤษและเป็นพระมารดาของพระเจ้าเฮนรีที่ 5 แห่งอังกฤษ แต่เธอถึงแก่กรรมก่อนที่พระสวามีจะขึ้นเป็นกษัตริย์
วัยเยาว์
แมรี เดอ โบฮันเป็นธิดาคนที่สองของฮัมฟรีย์ เดอ โบฮัน เอิร์ลที่ 7 แห่งเฮริฟอร์ดกับโจน ฟิตซ์อลันผู้เป็นภรรยา ตระกูลเดอ โบฮัน เอิร์ลแห่งเฮริฟอร์ด มีรากเหง้าเดิมเป็นชาวนอร์มันจากเขตบูอัน (หรือโบฮัน) ในคาบสมุทรโกต็องแต็งที่ติดตามวิลเลียมผู้พิชิตมาอังกฤษ ว่ากันว่าต้นตระกูลเดอ โบฮันเป็นเครือญาติของวิลเลียมผู้พิชิต เอลิซาเบธแห่งริดแลนด์ ย่าของแมรีเป็นพระราชธิดาคนที่แปดและคนสุดท้ายของพระเจ้าเอ็ดเวิร์ดที่ 1 แห่งอังกฤษ ส่วนเอเลนอร์แห่งแลงคัสเตอร์ ยายของแมรีเป็นบุตรสาวคนที่ห้าของเฮนรี ดยุคที่ 3 แห่งแลงคัสเตอร์ พระราชนัดดาของพระเจ้าเฮนรีที่ 3 แมรียังมีเชื้อสายของลาเวลินมหาราช เจ้าชายแห่งเวลส์ในทางฝั่งมารดา
แมรีน่าจะเกิดในราวปี ค.ศ. 1368 และอยู่ในการอนุบาลร่วมกับเอเลนอร์ผู้เป็นพี่สาวและเอลิซาเบธผู้เป็นน้องสาว ทว่าเอลิซาเบธ น้องสาวของแมรีถึงแก่กรรมตั้งแต่ยังเล็ก บิดามารดาของแมรีไม่มีบุตรและทายาทชาย เมื่อฮัมฟรีย์ บิดาของแมรีถึงแก่กรรมในเดือนมกราคม ค.ศ. 1373 ด้วยวัยเพียง 31 ปี ขณะนั้นแมรีมีอายุได้เพียง 3 ปี ด้วยไม่มีบุตรชายที่ดินมากมายทั่วประเทศที่เขาถือครองอยู่จึงควรตกเป็นของกิลเบิร์ต เดอ โบฮันผู้เป็นลูกพี่ลูกน้อง ทว่าพระเจ้าเอ็ดเวิร์ดที่ 3 ได้ใช้อิทธิพลทำให้ทรัพย์สินที่ดินของเอิร์ลที่ 7 แห่งเฮริฟอร์ดตกเป็นของบุตรสาวทั้งสองคือเอเลนอร์และแมรี หลังสามีถึงแก่กรรม โจน มารดาของสองพี่น้องไม่ได้สมรสใหม่แต่ได้กลับไปบริหารจัดการที่ดินของเธอเองในเอสเซ็กซ์ ขณะที่เด็กหญิงทั้งสองน่าจะเติบโตในปราสาทเพลชีย์ในเอสเซ็กซ์ซึ่งเป็นทรัพย์สินที่ดินแห่งสำคัญของบิดา
ในปี ค.ศ. 1374 เอเลนอร์ พี่สาววัย 11 ปีของแมรีถูกจับสมรสกับทอมัสแห่งวูดสต็อก ทอมัสได้ยึดปราสาทเพลชีย์เป็นที่อยู่อาศัยหลัก ขณะที่โจน มารดาของแมรีกับเอเลนอร์ได้เลือกโรชฟอร์ดฮอลล์เป็นที่อยู่อาศัยหลักของเธอ แม้จะสมรสแล้วแต่เอเลนอร์น่าจะอาศัยอยู่กับมารดาและแมรีที่โรชฟอร์ดฮอลล์เนื่องจากเธอยังเด็กเกินกว่าจะอยู่กินกับสามี เด็กหญิงทั้งสองถูกเลี้ยงดูภายใต้การพิทักษ์ของทอมัส กระทั่งเมื่อเอเลนอร์มีอายุได้ 14 ปีเธอได้ย้ายไปอยู่กับสามีที่ปราสาทเพลชีย์ โดยแมรีน่าจะติดตามไปด้วย
การสมรสกับเฮนรีแห่งบอลิงบรูก
ไม่มีใครรู้ว่าใจจริงแล้วแมรีอยากสมรสหรืออยากบวช แต่ในช่วงฤดูร้อนของปี ค.ศ. 1380 เธอได้เข้าพิธีสมรสกับเฮนรีแห่งบอลิงบรูก โดยแมรีน่าจะมีอายุอยู่ในช่วง 11–12 ปี ส่วนเจ้าบ่าวของเธอมีอายุอยู่ในช่วง 13–14 ปี พิธีสมรสน่าจะจัดขึ้นที่โรชฟอร์ดฮอลล์ บ้านของโจน มารดาของแมรี กอนท์กับโจนบรรลุข้อตกลงสมรสโดยมีข้อแม้หนึ่ง คือ ให้แมรีกับเฮนรีแยกกันอยู่จนกว่าแมรีจะมีอายุ 16 ปี และจอห์นจะเป็นคนออกค่าใช้จ่ายในการเลี้ยงดูแมรี ว่ากันว่าทอมัสแห่งวูดสต็อกเคืองพระเชษฐาที่ทำลายแผนการของพระองค์ ความสัมพันธ์ของทั้งคู่จึงย่ำแย่ตั้งแต่นั้นเป็นต้นมา
ปีต่อมาขณะที่เฮนรี กอนท์ และทอมัส (ขณะนั้นดำรงตำแหน่งเป็นดยุคแห่งกลอสเตอร์) ขัดแย้งทางการเมืองกับพระเจ้าริชาร์ดที่ 2 มากขึ้น แมรีได้ให้กำเนิดทอมัส บุตรชายคนที่สอง บันทึกบางฉบับกล่าวว่าแมรีได้แท้งบุตรในช่วงฤดูร้อนของปี ค.ศ. 1388 แต่เธอก็ตั้งครรภ์อีกครั้งในเดือนกันยายนและได้ให้กำเนิดจอห์น บุตรชายคนที่สามในเดือนมิถุนายน ค.ศ. 1389 ระหว่างนั้นเฮนรีได้เข้าร่วมประชุมรัฐสภาและใช้เวลาส่วนใหญ่ในกรุงลอนดอน ขณะที่แมรีพักอยู่นอกลอนดอน พระองค์อาจแวะเวียนมาหาเธอเป็นครั้งคราว
หลายเดือนต่อมาเฮนรีกลับมาแต่ก็ไม่นานเขาก็มีแผนจะออกไปผจญภัยครั้งใหม่ในปรัสเซีย ปราก เวียนนา เวนิซ และเยรูซาเล็มซึ่งกอนท์ได้ให้การสนับสนุนและให้เงินทุนในการเดินทาง เฮนรีจากไปประมาณหนึ่งปี ในช่วงนั้นแมรีได้ใช้ชีวิตอยู่อย่างเงียบๆ กับลูกๆ เหมือนเช่นที่ผ่านมา เฮนรีกลับมาอังกฤษในเดือนมิถุนายน ค.ศ. 1393 เขาได้ขึ้นเหนือไปช่วยกอนท์ปราบกบฏ สองสามีภรรยาได้กลับมาอยู่ด้วยกันอีกครั้งในเดือนกันยายนและแมรีได้ตั้งครรภ์บุตรคนที่หก ในช่วงที่เธอตั้งครรภ์เฮนรีใช้เวลาส่วนใหญ่อยู่ในกรุงลอนดอน มีบันทึกว่าเขาได้ส่งหอยแมลงภู่และหอยนางรมมาให้ภรรยา ปลายเดือนมีนาคม กอนส์ตันซาแห่งกัสติยา พระชายาของกอนท์สิ้นพระชนม์ ไม่กี่อาทิตย์ต่อมาแมรีเข้าสู่ช่วงเก็บตัวเพื่อเตรียมคลอดและในเดือนมิถุนายนของปีนั้นเธอได้ให้กำเนิดบุตรสาวคนที่สองที่ตั้งชื่อว่าฟิลิปปาตามชื่อของพระนางฟิลิปปาแห่งแอโน ย่าของเฮนรีซึ่งเป็นพระราชินีคู่สมรสของพระเจ้าเอ็ดเวิร์ดที่ 3
ทว่าหลังให้กำเนิดฟิลิปปาได้ไม่นานแมรีก็ถึงแก่กรรมที่ปราสาทปีเตอร์โบโรด้วยวัย 25 ปี ไม่มีใครทราบถึงสาเหตุการตายที่แน่ชัด นักประวัติศาสตร์ไม่มั่นใจว่าเธอเสียชีวิตระหว่างคลอดหรือเสียชีวิตจากการติดเชื้อหลังคลอด ในตอนนั้นร่างของกอนส์ตันซาแห่งกัสติยา มารดาเลี้ยงของพระสวามีของแมรียังไม่ได้รับการฝัง สุดท้ายพิธีศพของกอนส์ตันซาถูกจัดขึ้นในเลสเตอร์ในวันที่ 5 กรกฎาคม ส่วนของแมรีถูกจัดขึ้นในวันต่อมา หลายปีต่อมาเมื่อบุตรชายของเธอได้ขึ้นครองราชย์เป็นพระเจ้าเฮนรีที่ 5 พระองค์ได้สั่งให้ทำรูปปั้นแกะสลักหลุมศพทองแดงให้หลุมฝังศพของเธอ
Astronia
Astronia เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือ เอเชียเขตร้อน และไต้หวัน
สปีชีส์ในสกุล ได้แก่:
เอ็กโซ (แก้ความกำกวม)
เอ็กโซ (Exo หรือ EXO) อาจหมายถึง
เป็นคำอุปสรรค
Exo- เป็นคำอุปสรรคจากภาษากรีก ἔξω- (éksō-) หมายถึงด้านนอกหรือภายนอก เช่น
อัสแซกอแรซอเวียแชชุฟ
อัสแซกอแรซอเวียแชชุฟ (Asseco Resovia Rzeszów) เป็นสโมสรวอลเลย์บอลชายอาชีพตั้งอยู่ในเมืองแชชุฟ ก่อตั้งขึ้นในปี ค.ศ. 1937 โดยทีมนี้เข้าแข่งขันในปลุสลีกา สโมสรนี้สามารถคว้าแชมป์โปลิชแชมเปียนชิพได้ทั้งหมด 7 สมัย และโปลิชคัพ 3 สมัย สโมสรมีการเปลี่ยนชื่อในตั้งแต่ฤดูกาล 2006/07 จนถึงปัจจุบัน
โกเลเคียวอามารันโต
โกเลเคียวอามารันโตโลสกาโบส เบเซเอเซ (Colegio Amaranto Los Cabos, BCS) เป็นโรงเรียนเอกชนในเมืองกาโบซานลูกัส เทศบาลโลสกาโบส รัฐบาฮากาลิฟอร์เนียซูร์ ประเทศเม็กซิโก
โรงเรียนแห่งนี้มีตั้งแต่ระดับชั้นก่อนวัยเรียนจนถึงระดับชั้นมัธยม (เปรปาราโตเรีย)
สถาบันแห่งนี้มีความเกี่ยวข้องกับระบบการศึกษาเอกชนโกเลเคียวโอลิงกาในเม็กซิโกซิตี
Astrocalyx
Astrocalyx เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือ ฟิลิปปินส์
สปีชีส์ในสกุล ได้แก่:
กองทัพสาธารณรัฐคองโก
กองทัพสาธารณรัฐคองโก (Forces armées de la République du Congo) เป็นชื่อกองทัพอย่างเป็นทางการของสาธารณรัฐคองโก ก่อตั้งขึ้นเมื่อ พ.ศ. 2503 ภายหลังการล่มสลายของอิเควทอเรียลแอฟริกาของฝรั่งเศส
เตาจี๋
เตาจี๋ (, ? — ค.ศ. 224) มีชื่อรองว่า Bohou เป็นเสนาบดีและเสนาธิการแห่งวุยก๊กในช่วง ยุคสามก๊ก และเป็นปู่ของ เตาอี้ แม่ทัพใหญ่ผู้พิชิตง่อก๊ก
ดูเพิ่ม
224
ปฏิเสธไม่ได้ว่ารักเธอ
"ปฏิเสธไม่ได้ว่ารักเธอ" เป็นซิงเกิลในปี พ.ศ. 2554 และของวงดนตรีแคลช และแคลอรีน นีมะโยธิน ประพันธ์เนื้อร้องโดย ฟองเบียร์ แต่งทำนองโดย Bank CLASH และเรียบเรียงโดย Ope Time, พล CLASH มิวสิกวีดิโอนี้ถ่ายทำกันในสตูดิโอ 125 โรง 1 กำกับโดย บุณณ์ญาณ์ อริยศรีวัฒนา
ออกัสตา (รัฐเมน)
ออกัสตา (Augusta) เป็นเมืองหลวงของรัฐเมน สหรัฐ และเป็นเคาน์ตีซีตของเคนนิเบกเคาน์ตี
รีแอค (เพลงของพุสซีแคตดอลส์)
รีแอค (React) เป็นเพลงที่บันทึกโดยเกิร์ลกรุ๊ปอเมริกัน The Pussycat Dolls และได้รับการเผยแพร่โดย Access Records ในวันที่ 7 กุมภาพันธ์ พ.ศ. 2563 เป็นเพลงแรกของวงในรอบกว่าทศวรรษที่เพลงสุดท้ายคือ "Hush Hush; Hush Hush" ในปี พ.ศ. 2552 และเป็นการเปิดตัวอิสระครั้งแรกนับตั้งแต่ร่วมมือกับ First Access Entertainment เพลง "React" ได้เห็นการกลับมาของ Carmit Bachar ที่ออกจากวงก่อนที่จะออกอัลบั้มสุดท้าย Doll Domination (2008) แม้ว่าจะไม่มี Melody Thornton ที่เลือกที่จะไม่รวมตัวกันอีกครั้ง โดยอ้างถึงความปรารถนาที่จะทำโซโล่ต่อไปในอาชีพนักดนตรี เพลงนี้เขียนโดยสมาชิกกลุ่ม Nicole Scherzinger พร้อมด้วย Georgia Buchanan, Johan Gustafsson, William Simister และ Hannah Wilson ผลิตโดย Gustafson, Will Simms และผู้อำนวยการสร้างชาวสวีเดน Ivares
ฮานามากิ
ฮานามากิ เป็นนครในจังหวัดอิวาเตะ ประเทศญี่ปุ่น ในปี 2005 มีจำนวนประชากรประมาณ 106,414 คน ฮานามากิเป็นเมืองบ้านเกิดของเค็นจิ มิยาซาวะ กวีชื่อดังในสมัยโชวะ
Astripomoea
Astripomoea เป็นสกุลของพืชดอกที่อยู่ในวงศ์ Convolvulaceae.
ถิ่นกำเนิดของมันคือ เขตร้อนและแอฟริกาตอนใต้ คาบสมุทรอาหรับ
สปีชีส์ในสกุล ได้แก่:
วัดภูผาดัก
วัดภูผาดัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาตั้ง อำเภอสังคม จังหวัดหนองคาย มีพื้นที่ราว 15 ไร่
วัดภูผาดักตั้งวัดเมื่อ พ.ศ. 2480 ด้วยเหตุที่มีหน้าผาล้อมรอบชาวบ้านจึงเรียกกันว่า วัดผาดัก นอกจากวัดซึ่งเป็นสถานที่ปฏิบัติธรรมของพระภิกษุอาวุโสหลายท่าน เช่น หลวงปู่ผาง หลวงปู่เพชร หลวงปู่มั่น ฯลฯ วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552
บริเวณวัดยังมีลานซึ่งมีหินเก่าแก่อายุกว่า 210 ล้านปี ซึ่งเรียกกันว่า ลานหินปุ่ม และยังมีหน้าผาซึ่งมองเห็นทิวทัศน์ข้างล่างได้ 360 องศา บริเวณลานนี้มีก้อนหินขนาดย่อมก้อนหนึ่ง บริเวณหน้าก้อนกินมีรอยเท้าสองข้างฝังอยู่ในลานหิน สันนิษฐานกันว่าน่าจะเป็นรอยเท้าของหลวงปู่ผาง เมื่อครั้งที่ท่านได้มาจำพรรษาอยู่ที่วัดภูผาดักแห่งนี้ นอกจากนั้นยังมีต้นชิงชันซึ่งได้รับการลงทะเบียนเป็นรุกข มรดกของแผ่นดิน เมื่อ พ.ศ. 2562
Astiria
Astiria เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ มอริเชียส
สปีชีส์ในสกุล ได้แก่:
มีสปีชีส์ที่ได้รับการยอมรับหนึ่งสปีชีส์, Astiria rosea Lindl..
อะศออิบ อะฮ์ลุลฮัก
อะศออิบ อะฮ์ลุลฮัก (عصائب أهل الحق, สันนิบาตแห่งความชอบธรรม) หรือเป็นที่รู้จักในชื่อเครือข่ายเคาะซะอ์ลี (Khazali Network; شبكة الخزعلي) เป็นกลุ่มติดอาวุธชีอะห์ในอิรัก ในเหตุฉุกเฉินในอิรัก พ.ศ. 2554 ถึงปัจจุบัน และในสงครามกลางเมืองซีเรีย ในช่วงสงครามอิรัก จัดเป็นกลุ่มพิเศษในอิรักที่มีขนาดใหญ่ที่สุด กลุ่มพิเศษนี้เป็นคำที่สหรัฐใช้เรียกกลุ่มชีอะห์ที่มีอิหร่านหนุนหลังในอิรัก กลุ่มนี้กล่าวอ้างความรับผิดชอบการโจมตีมากกว่า 6,000 ครั้งต่อกองทัพสหรัฐและพันธมิตร ตามหนังสือพิมพ์ The Guardian อะศออิบ อะฮ์ลุลฮักนั้นควบคุมโดยอิหร่านและปฏิบัติการภายใต้คำสั่งของนายพลก็อสเซ็ม สุเลยมานี แห่งกองทัพอัลกุดส์ของอิหร่าน
พริมรตา เดชอุดม
พริมรตา เดชอุดม (เกิด 29 พฤศจิกายน พ.ศ. 2526) ชื่อเล่น จ๊ะจ๋า เป็นนักแสดง นักร้อง พิธีกรชาวไทย แจ้งเกิดจากผลงานละคร น้องใหม่ร้ายบริสุทธิ์
ประวัติ
พริมรตา เดชอุดม เกิดวันที่ 29 พฤศจิกายน พ.ศ. 2526 ที่กรุงเทพมหานคร เป็นบุตรของนางทิพวัลย์ เดชอุดม (สกุลเดิม ภูแก้วงาม) จบการศึกษาระดับประถมศึกษา โรงเรียนประภามนตรี จบการศึกษาระดับมัธยมศึกษา โรงเรียนนวมินทราชินูทิศ เตรียมอุดมศึกษาพัฒนาการ จบการศึกษาระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ และจบการศึกษาระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย
ด้านชีวิตส่วนตัวสมรสกับ วสุ แสงสิงแก้ว หรือ จิ๊บ ร.ด. เมื่อเดือน กุมภาพันธ์ พ.ศ. 2564
ผลงานพิธีกร
โทรทัศน์
วังชุก นัมเกล
วังชุก เทนซิง นัมเกล (ภาษาสิกขิม: དབང་ཕྱུག་བསྟན་འཛིན་རྣམ་རྒྱལ་; Wylie: dbang-phyug bstan-'dzin rnam-rgyal) (เกิด 1 เมษายน ค.ศ. 1953) เป็นลูกชายลำดับที่สองของ ปัลเดน โทนดัพ นัมเกล แห่งรัฐสิกขิม จบการศึกษาที่ แฮร์โร นอกจากนี้เขายังเป็นรัชทายาทสมมุคิแห่งราชวงศ์นัทเกล
ศิริมงคล จิตบรรจง
ศิริมงคล จิตบรรจง (8 สิงหาคม พ.ศ. 2540 – ) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งปีกหรือกองกลางตัวรุกให้แก่สโมสรราชนาวีในไทยลีก 3
ผลงานระหว่างประเทศ
นอกจากนี้ เขายังเป็นตัวแทนฟุตบอลทีมชาติไทย ยู-19 ปี ในการแข่งฟุตบอลเอเชียเยาวชนอายุไม่เกิน 19 ปี 2016 รอบคัดเลือก
Asterotrichion
Asterotrichion เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ แทสเมเนีย
สปีชีส์ในสกุล ได้แก่:
เส้นเมริเดียนที่ 113 องศาตะวันออก
เส้นเมริเดียนที่ 113 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย ออสตราเลเซีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 113 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 69 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 112 องศาตะวันออกลากผ่านพื้นที่ดังนี้:
ตัวรีดิวซ์
ตัวรีดิวซ์ (Reducing agent) เป็นองค์ประกอบหรือสารประกอบที่สูญเสีย (หรือ "บริจาค") อิเล็กตรอนให้กับผู้รับอิเล็กตรอน (ตัวออกซิไดซ์) ในปฏิกิริยารีดอกซ์
ดังนั้นตัวรีดิวซ์จะถูกออกซิไดซ์เมื่อสูญเสียอิเล็กตรอนในปฏิกิริยารีดอกซ์ ตัวรีดิวซ์จะ "รีดิวซ์" (หรือถูก "ออกซิไดซ์" โดย) ตัวออกซิไดซ์ ตัวออกซิไดส์จะ "ออกซิไดซ์" (หรือถูก "รีดิวซ์" โดย) ตัวรีดิวซ์
ในอดีตการรีดิวซ์หมายถึงการกำจัดออกซิเจนออกจากสารประกอบดังนั้นจึงเรียกว่า 'รีดักชัน' ความหมายสมัยใหม่ของการบริจาคอิเล็กตรอนเป็นการพูดคลุมของแนวคิดนี้โดยยอมรับว่าส่วนประกอบอื่น ๆ สามารถมีบทบาททางเคมีที่คล้ายคลึงกับออกซิเจนได้
ในสถานะก่อนเกิดปฏิกิริยาตัวรีดิวซ์จะมีอิเล็กตรอนพิเศษ (นั่นคือถูกรีดิวซ์ด้วยตัวเอง) และตัวออกซิไดเซอร์จะขาดอิเล็กตรอน (นั่นคือถูกออกซิไดซ์ด้วยตัวเอง) โดยทั่วไปแล้วตัวรีดิวซ์จะอยู่ในสถานะออกซิเดชันที่ต่ำที่สุดที่เป็นไปได้หรือเรียกได้ว่าผู้บริจาคอิเล็กตรอน ตัวอย่างของตัวรีดิวซ์ ได้แก่ โลหะโลก กรดฟอร์มิก กรดออกซาลิก และสารประกอบซัลไฟต์
สำหรับตัวอย่าง พิจารณาปฏิกิริยาโดยรวมสำหรับการหายใจระดับเซลล์แบบแอโรบิค:
ออกซิเจน (O2) ถูกรีดิวซ์ดังนั้นจึงเป็นตัวออกซิไดซ์ กลูโคส (C6H12O6) ถูกออกซิไดซ์ดังนั้นจึงเป็นตัวรีดิวซ์
โอสุ!
โอสุ! (osu!) เป็นโปรแกรมฟรีแวร์ที่พัฒนาโดย ดีน เฮอร์เบิร์ต โดยมแรงบันดาลใจจากเกม โอ๊ทส์! ทาทาคาเอะ! โอเอนดัน, ไทโกะโนะทะสึจิน, โอทูแจม และบีทมาเนีย ทูดีเอกซ์ โดยเริ่มแรก โปรแกรมนี้ทำมาสำหรับไมโครซอฟท์ วินโดวส์แต่ภายหลังได้ถูกพอร์ทสำหรับระบบปฏิบัติการอื่นๆ ได้แก่ แมคโอเอส, ไอโอเอส, ลินุกซ์, แอนดรอยด์และวินโดวส์โฟน
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 10 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 2 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดอุดรธานี
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองอุดรธานี (เฉพาะตำบลหนองบัว ตำบลหมากแข้ง ตำบลบ้านเลื่อม และตำบลนาดี)
เขต 2
เขตเลือกตั้งที่ 2 ประกอบด้วยอำเภอเมืองอุดรธานี (เฉพาะตำบลบ้านตาด ตำบลบ้านจั่น ตำบลโนนสูง ตำบลหนองขอนกว้าง ตำบลหนองนาคำ ตำบลสามพร้าว ตำบลกุดสระ ตำบลหมูม่น ตำบลนากว้าง และตำบลนาข่า)
เขต 4
เขตเลือกตั้งที่ 4 ประกอบด้วยอำเภอบ้านดุงและอำเภอทุ่งฝน
เขต 6
เขตเลือกตั้งที่ 6 ประกอบด้วยอำเภอศรีธาตุ อำเภอวังสามหมอ อำเภอไชยวาน และอำเภอกู่แก้ว (เฉพาะตำบลโนนทองอินทร์และตำบลบ้านจีต)
เขต 7
เขตเลือกตั้งที่ 7 ประกอบด้วยอำเภอกุมภวาปี อำเภอประจักษ์ศิลปาคม และอำเภอเมืองอุดรธานี (เฉพาะตำบลหนองไผ่)
เขต 8
เขตเลือกตั้งที่ 8 ประกอบด้วยอำเภอโนนสะอาด อำเภอหนองแสง อำเภอหนองวัวซอ และอำเภอเมืองอุดรธานี (เฉพาะตำบลหนองไฮ)
เขต 9
เขตเลือกตั้งที่ 9 อำเภอกุดจับ อำเภอเมืองอุดรธานี (เฉพาะตำบลเชียงยืน ตำบลเชียงพิณ ตำบลนิคมสงเคราะห์ และตำบลโคกสะอาด) และอำเภอบ้านผือ (เฉพาะตำบลเขือน้ำ ตำบลหนองหัวคู ตำบลคำบง ตำบลโนนทอง และตำบลหนองแวง)
เขต 10
เขตเลือกตั้งที่ 10 ประกอบด้วยอำเภอนายูง อำเภอน้ำโสม และอำเภอบ้านผือ (ยกเว้นตำบลเขือน้ำ ตำบลคำบง ตำบลโนนทอง ตำบลหนองหัวคู และตำบลหนองแวง)
อัลบั้ม
อัลบั้ม (Album) คือ การรวมเพลงหรือเสียงที่เกี่ยวกับดนตรี ออกสู่สาธารณชน โดยมากจะทำเป็นธุรกิจ มีการโฆษณาประชาสัมพันธ์ขาย ถึงแม้ว่าศิลปินเล็ก ๆ มักจะขายเองโดยตรง โดยอาจขายในงานคอนเสิร์ตหรือบนเว็บไซต์
เพลงในอัลบั้มอาจเนื้อหา อารมณ์ เสียง ที่ตั้งใจที่จะเล่าเรื่องราว หรือมีแนวความคิด หรือต้องการแสดงการบันทึกเสียงที่ใดที่หนึ่ง เวลาใดเวลาหนึ่ง หรือบันทึกเสียงเพื่อการค้าโดยค่ายเพลง เพลงต่าง ๆ ในอัลบั้มมักมีรายชื่อเพลง ในบางอัลบั้ม อาจมีเพลงเพิ่มเติมขึ้นมาหรือที่เรียกว่า โบนัสแทร็ค (บางทีอาจมีซ่อนชื่อเพลง หรือที่เรียกว่า Hidden Track) ในบางอัลบั้มอาจวางขายในรูปแบบเดียว เช่น ซีดี, ดีวีดี ออดิโอ, คาสเซ็ตต์, ไวนีล, เอ็มพี3 เป็นต้น
อัลบั้มในยุคแรกจะเป็นแผ่นเสียง 78 RPM ที่รวมอัลบั้มภาพไว้ด้วย โดยแผ่นแรกที่เรียกว่า อัลบั้มคือ Nutcracker Suite โดย Tchaikovsky ในปี ค.ศ. 1909 วางจำหน่ายโดย Odeon Records
ในปี ค.ศ. 1948 โคลัมเบียได้ผลิตแผ่น 12", 33⅓ RPM เป็นครั้งแรกทำจากแผ่นไวนีล โดยมีความยาวประมาณ 23 นาทีต่อ 1 หน้า ความยาวของอัลบั้มมักมีช่วงระหว่าง ครึ่งชั่วโมงถึงหนึ่งชั่วโมง
ปัจจุบันรูปแบบแผ่นไวนีลไม่ได้รับความนิยมเหมือนแต่เคย โดยในปัจจุบันมักอยู่ในรูปแบบของซีดี คาสเซ็ทท์และเอ็มพี 3 ในปกอัลบั้มมีการออกแบบกราฟิกต่าง ๆ และมีคำบรรยาย รวมถึงเนื้อเพลง ภาพของศิลปิน หรือ อาร์ทเวิร์คและตัวหนังสือต่าง ๆ ซีดีบางแผ่นมีเป็นบุ๊คเล็ท (หนังสือเล่มเล็กๆ) แผ่นซีดีเริ่มทีมีความยาว 74 นาที ต่อมายาวเพิ่มเป็น 80 นาที ปัจจุบันความยาวของอัลบั้มต่อหนึ่งอัลบั้มมักมีความยาวตั้งแต่ 40 นาทีถึง 55 นาที
จากกฎของชาร์ทในอังกฤษ อัลบั้มต้องมีเพลงมากกว่า 4 เพลงและมีความยาวมากกว่า 25 นาที บางครั้งอัลบั้มที่สั้นกว่านี้จะเรียกว่า อีพี (EP ย่อมาจาก extended play) และอาจมีความหมายเดียวกับคำว่า มินิอัลบั้ม
ในบางอัลบั้มที่มีความยาวเกินกว่า 1 แผ่น ศิลปินมักตัดสินใจที่จะออกเป็นอัลบั้มคู่ โดยมีรูปแบบของ แผ่นซีดี หรือ แผ่นไวนีล รวมกันในหีบห่อเดียวกัน หรือในบางครั้งก็มีถึง 3 แผ่น (triple album)
ไชแอนน์ (รัฐไวโอมิง)
ไชแอนน์ (Cheyenne) เป็นเมืองหลวงและเมืองที่มีประชากรมากที่สุดของรัฐไวโอมิง สหรัฐ และเป็นเคาน์ตีซีของลารามีเคาน์ตี มีประชากร 59,466 คน (ค.ศ. 2010) เขตมหานครมีประชากร 91,738 คน (ค.ศ. 2010) เป็นเขตมหานครที่มีประชากรมากเป็นอันดับ 354 ของสหรัฐ
ชื่อเมืองตั้งชื่อตามชนเผ่าไชแอนน์ หนึ่งในชนเผ่าที่มีชื่อเสียงที่สุดและเป็นชนเผ่าบริเวณเกรตเพลนส์ มีความใกล้ชิดกับอะแรปาโฮ (Arapaho)
ไทเลอร์ แบล็กคิตต์
ไทเลอร์ นาธาน แบล็กคิตต์ (Tyler Nathan Blackett, เกิด 2 เมษายน ค.ศ. 1994) เป็นนักฟุตบอลชาวอังกฤษ ในตำแหน่งเลฟ์แบ็ก และเซ็นเตอร์แบ็ก ปัจจุบันเล่นให้กับรอเทอรัมยูไนเต็ด เขาเคยเข้าร่วมกับทีมเยาวชนของแมนเชสเตอร์ยูไนเต็ด ในปี ค.ศ. 2012
วัดพระงาม
วัดพระงาม อาจหมายถึง
Asteropyrum
Asteropyrum เป็นสกุลของพืชดอกที่อยู่ในวงศ์ Ranunculaceae.
ถิ่นกำเนิดของมันคือ ตะวันออก หิมาลัย ไปยังประเทศจีน
สปีชีส์ในสกุล ได้แก่:
นางงามจักรวาล 1995
นางงามจักรวาล 1995 (Miss Universe 1995) เป็นการจัดการประกวดนางงามจักรวาล ครั้งที่ 44 จัดขึ้นเมื่อวันที่ 12 พฤษภาคม พ.ศ. 2538 (ตามเวลาของประเทศไทย) ณ กรุงวินด์ฮุก ประเทศนามิเบีย ในปีนี้มีตัวแทนสาวงามเข้าร่วมประกวดทั้งหมด 82 ประเทศ โดยมี สุมิตรา เซน นางงามจักรวาล 1994 ได้มอบมงกุฏให้กับ เชลซี สมิธ สาวงามจากสหรัฐอเมริกา ครองตำแหน่งนางงามจักรวาลประจำปีนี้
คณะกรรมการ
รายชื่อคณะกรรมการในวันตัดสิน ประกอบไปด้วย:
กิเอนเซรา?
กิเอนเซรา? (¿Quién será?) เป็นเพลงแนวโบเลโร-มัมโบที่เขียนโดยปาโบล เบลตรัน รุยซ์ นักแต่งเพลงชาวเม็กซิโก เบลตรันบันทึกเสียงเพลงนี้เป็นครั้งแรกด้วยวงออเคสตราของเขาในปี พ.ศ. 2496 เปโดน อินฟันเต ซึ่งเป็นผู้ประพันธ์เพลงนี้ได้บันทึกไว้ในปี พ.ศ. 2497
นอร์แมน กิมเบล นำเพลงนี้มาลบเนื้อเพลงภาษาสเปนที่ค่อนข้างเศร้าโศกเกี่ยวกับชายคนหนึ่งที่สงสัยว่าเขาจะรักอีกครั้งหรือไม่ และเขียนเนื้อเพลงภาษาอังกฤษใหม่เกี่ยวกับชายคนหนึ่งที่ยกย่องความสามารถของคู่เต้นรำที่ส่งผลต่อหัวใจของเขาด้วยการที่เธอ "ไหว" เมื่อพวกเขา เต้นรำ เพลงใหม่นี้มีชื่อว่า "สเวย์" ได้กลายเป็นเพลงมาตรฐานทั้งในเพลงป๊อปและแจ๊ส เวอร์ชันแรกของเพลงนี้ที่ประสบความสำเร็จอย่างมากในสหรัฐได้รับการบันทึกโดยนักร้อง ดีน มาร์ติน ร่วมกับวงออเคสตรา Dick Stabile ในปีพ. ศ. 2497
เวอร์ชันพุสซีแคตดอลส์
เดอะพุสซีแคตดอลส์ เกิร์ลกรุ๊ปอเมริกัน บันทึกเพลง "สเวย์" เป็นเพลงประกอบภาพยนตร์ Shall We Dance? ต่อมาเพลงนี้ได้ถูกรวมเป็นเพลงพิเศษในอัลบั้มเปิดตัว PCD (2005)
กุสตาโบ เปเรซ เอร์นันเดซ
ประวัติ
ในปี ค.ศ. 2011 เขายังทำหน้าที่เป็นโปรโมเตอร์มวยไทย เมื่อครั้งที่ฟรังกี "หนุมาน" ราโมส เข้าแข่งขันชิงแชมป์มวยไทยคู่เอก ของมวยไทยสภามวยโลก
ด้านกิจกรรมการกุศล ในปี ค.ศ. 2015 เขาได้จัดงานสัมมนามวยไทยขึ้น เพื่อนำรายได้ทั้งหมดไปบริจาคให้แก่ผู้ป่วยโรคมะเร็ง
ไอโดนต์นีดอะแมน
ไอโดนต์นีดอะแมน (I Don't Need a Man) เป็นเพลงของเดอะพุสซีแคตดอลส์ เกิร์ลกรุ๊ปอเมริกัน จากสตูดิโออัลบั้มเปิดตัว PCD (2005) เพลงนี้เขียนและอำนวยการสร้างโดย Rich Harrison โดยมีการเขียนเพิ่มเติมจาก Nicole Scherzinger, Vanessa Brown และ Kara DioGuardi เพลงนี้ได้รับการปล่อยตัวเป็นซิงเกิลที่ห้าจากอัลบั้มเมื่อวันที่ 25 กันยายน พ.ศ. 2549 ในสหราชอาณาจักร มันกลายเป็นซิงเกิ้ลที่ 5 ของพวกเธอที่เข้าสู่สิบอันดับแรกของ UK Singles Chart
สหภาพฟุตบอลอเมริกากลาง
สหภาพฟุตบอลอเมริกากลาง (Unión Centroamericana de Fútbol; Central American Football Union) หรือที่นิยมเรียกแบบย่อว่า อุงกัฟ/อันแคฟ (UNCAF) คือองค์กรฟุตบอลที่เกิดจากการรวมตัวกันของสมาคมฟุตบอลในภูมิภาคอเมริกากลาง ได้แก่ คอสตาริกา, ฮอนดูรัส, เบลีซ, เอลซัลวาดอร์, กัวเตมาลา, นิการากัว และปานามา โดยจัดเป็นองค์กรย่อยของคอนคาแคฟ มีอำนาจบริหารสมาคมฟุตบอลในภูมิภาคอเมริกากลาง โดยมีสำนักงานใหญ่อยู่ที่กรุงกัวเตมาลาซิตี ประเทศกัวเตมาลา
สหภาพฟุตบอลอเมริกากลางจัดการแข่งขันฟุตบอลในระดับภูมิภาค 2 รายการคือ โกปาเซนโตรอาเมรีกานา และ โกปาอินเตร์กลูเบสอุงกัฟ โดยรายการโกปาเซนโตรอาเมรีกานาจะเป็นการแข่งขันของทีมชาติซึ่งจัดขึ้นทุก ๆ 2 ปี เริ่มตั้งแต่ปี ค.ศ. 1991 โดยผู้ชนะรายการนี้จะได้แข่งขันในรายการคอนคาแคฟโกลด์คัพซึ่งเป็นการแข่งขันในระดับทวีป ส่วนรายการโกปาอินเตร์กลูเบสอุงกัฟเป็นการแข่งขันของสโมสร ซึ่ง 3 สโมสรจากรายการนี้จะได้สิทธิเข้าแข่งขันในรายการคอนคาแคฟแชมเปียนส์ลีก โดยในปี ค.ศ. 2007 สหภาพฟุตบอลอเมริกากลางได้ยุบรายการโกปาอินเตร์กลูเบสอุงกัฟ ทำให้ในปัจจุบันเหลือแต่เพียงการจัดการแข่งขันระหว่างชาติคือรายการโกปาเซนโตรอาเมรีกานา
กวนเซิ่ง
กวนเซิ่ง (จีนตัวเต็ม : 關勝 / อังกฤษ : Guan Sheng) สำเนียงแต้จิ๋วคือ กวนเส็ง เป็นตัวละครสมมุติจากซ้องกั๋ง เขามีฉายาว่า ง้าวใหญ่ (จีน : 大刀 / อังกฤษ : Great Blade) เป็นผู้กล้าอันดับที่ 5 ของเขาเหลียงซาน เขาเป็นทายาทสายตรงของกวนอู ใช้ง้าวมังกรเขียวเป็นอาวุธ เมื่อตอนที่เขาเหลียงซานโจมตีเมืองต้าหมิง เขาได้รับคำสั่งจากราชครูไช่จิงให้ไปเป็นทัพหนุนช่วยเมืองต้าหมิงคู่กับซวนจ้านและห่าวซือเหวิน เขาได้ใช้กลยุทธ์ล้อมเว่ยช่วยจ้าวสามารถจับตัวจางเหิง ในขณะที่จางเหิงทำการโจมตีค่ายของเขาในตอนกลางคืน
ทางด้านซ่งเจียงได้ใช้ฮูเหยียนจั๋ว เป็นตัวล่อให้กวนเซิ่งเข้ามาติดกับดักและจับตัวเขาได้สำเร็จ เมื่อกวนเซิ่งไม่มีที่ไป ก็ตัดสินใจยอมแพ้ต่อเหลียงซานและมีส่วนในการช่วยเหลือหลูจุ้นอี้ให้ออกมาจากคุกเมืองต้าหมิง ต่อมาก็มีบทบาทในการรบกับซ่านถิงกุยกับเว่ยติงกั๋ว เขาได้เป็น 1 ใน 5 ทหารเสือแห่งเหลียงซาน ร่วมกับ หลินชง ฮูเหยียนจั๋ว ต่งผิง และ ฉินหมิง หลังจากที่เหลียงซานได้รับการอภัยโทษจากซ่งฮุยจง เขาก็ได้ออกรบกับพวกเหลียวกับกลุ่มกบฏต่าง ๆ และรอดตายมาได้ทุกสมรภูมิ เขาได้รับแต่งตั้งให้เป็นนายพล วันหนึ่งเขาได้ดื่มสุราอย่างหนักหลังจากการฝึกทหาร ด้วยความเมามาย จึงพลัดตกลงจากหลังม้าในขณะที่เขากำลังกลับบ้าน และป่วยตาย
รายชื่อตัวละครในเกมเรซิเดนต์อีวิล
บทความนี้เกี่ยวกับรายชื่อตัวละครในเกม เรซิเดนต์อีวิล ตั้งแต่ภาคแรกจนถึงภาคล่าสุด เรียงตามปีที่ออกจำหน่าย
Resident Evil ฉบับแอนิเมชัน
Resident Evil ฉบับแอนิเมชันหรือเรียกอีกอย่างว่า CGI Movie ที่ออกฉายในโรงภาพยนตร์เท่านั้นไม่ใช่ฉบับเกม และมีความเชื่อมโยงกับภาคหลักในฉบับเกมอีกด้วย
Resident Evil ภาคพิเศษ
Resident Evil ภาคพิเศษหมายถึง เป็นภาคที่ถูกทำขึ้นมาเนื่องในโอกาสพิเศษ และบางภาคก็เป็นภาคที่ต่อเติมฉากบางฉากเข้าไปในเกม โดยในตัวเกมดั้งเดิมจะไม่มีฉากต่อเติมนี้ แต่จะมีเฉพาะภาคพิเศษเท่านั้น และในบางภาคจะเรียกว่า DLC
Resident Evil ภาคที่ถูกยกเลิกการผลิตไป
Resident Evil ภาคที่ถูกยกเลิกการผลิตไปโดยจัดเป็นเกมที่ยังไม่สมบูรณ์ และมีบางเกมเป็นเพียงแค่ตัวเดโม่หรือตัวทดลองเล่นเท่านั้น
Resident Evil ฉบับเกมบนโทรศัพท์มือถือ
เป็น Resident Evil ในฉบับเกมบนโทรศัพท์มือถือเท่านั้น จึงจัดว่าไม่ส่วนเกี่ยวข้องอะไรกับภาคหลักเลย
Resident Evil ภาคแยก
เป็นภาคที่ไม่มีตัวละครหลักของ Resident Evil เป็นตัวดำเนินเรื่อง แต่จะใช้เป็นตัวละครอื่นเป็นตัวดำเนินเรื่องแทน ดังนั้นจึงจัดว่าเป็นภาคแยก
คริส เรดฟิลด์
เป็นอีกหนึ่งในตัวละครเอกของเรื่อง
จิล วาเลนไทน์
เป็นอีกหนึ่งในตัวละครเอกของเรื่อง
รีเบ็คก้า แชมเบอร์
เป็นอีกหนึ่งในตัวละครเอกของเรื่อง
ลีออน เอส. เคนเนดี
เป็นอีกหนึ่งในตัวละครเอกของเรื่อง
แคลร์ เรดฟิลด์
เป็นอีกหนึ่งในตัวละครเอกของเรื่อง
อีธาน เอ็ม. วินเทอร์ส
เป็นตัวเอกในภาค 7 และ ภาค 8
อาร์ค ธอมป์สัน
เป็นตัวเอกในภาค Survivor
เคลาส์
เป็นตัวเอกในภาค 4D-Executer
บรูซ มีชเกทเวอร์
เป็นตัวเอกในภาค Dead Aim
เควิน ไรแมน
เป็นตัวเอกในภาค Outbreak และ Outbreak File #2
อ้างอิง
https://residentevil.fandom.com/wiki/Resident_Evil_Wiki
ขาวปั้น
ขาวปั้น เป็นพืชล้มลุกในวงศ์ Caprifoliaceae ลำต้นอวบน้ำแทรกตามเขาหินปูน ใบเดี่ยว ดอกช่อกระจุกแน่นเกือบกลม ออกดอกช่วงเดือนพฤศจิกายน – ธันวาคม เป็นไม้ถิ่นเดียวของไทย พบครั้งแรกที่ดอยเชียงดาว จังหวัดเชียงใหม่ โดยนายพุด ไพรสุรินทร์ ชื่อสปีชีส์ตั้งเป็นเกียรติแก่ประเทศไทย
ทวิบถเท็จ
ทวิบถเท็จ (false dilemma, false dichotomy) เป็นเหตุผลวิบัติอรูปนัยซึ่งเกิดจากข้อตั้งที่จำกัดทางเลือกอย่างผิด ๆ โดยเหตุผลไม่ได้วิบัติเพราะการอนุมานที่ผิด ๆ แต่เกิดจากข้อตั้งที่ผิด อยู่ในรูปแบบเป็นการเลือกเชิงตรรกศาสตร์ว่า ทางเลือกทางใดทางหนึ่งที่ระบุจะต้องเป็นจริง เป็นปัญหาเพราะกันทางเลือกอื่น ๆ ที่อาจเป็นไปได้ เช่น เมื่อกล่าวว่า "ก. พูดต่อต้านระบบทุนนิยม ดังนั้น เขาต้องเป็นคอมมิวนิสต์" ทางเลือกที่ถูกกันออกก็คือ ก. อาจไม่ใช่คอมมิวนิสต์ แต่ก็ไม่ใช่นักทุนนิยมด้วย
ทวิบถเท็จมักมีรูปแบบเป็นข้อความตรงข้ามกันสองอย่าง โดยทั้งสองอาจเป็นเท็จ รูปแบบการอนุมานหลายอย่างสัมพันธ์กับทวิบถเท็จ เช่น constructive dilemma, destructive dilemma และ disjunctive syllogism ปกติแล้วทวิบถเท็จจะใช้เมื่อให้เหตุผลแบบนิรนัย (deductive argument) แต่ก็พบในรูปแบบ defeasible argument ด้วย ที่เรามักสร้างทวิบถเท็จขึ้นอาจเป็นเพราะว่า ต้องการทำเหตุการณ์ให้เป็นเรื่องง่าย ๆ โดยใช้วลีที่แบ่งความจริงออกเป็นสองพวก ซึ่งอาจมีอยู่ในโครงสร้างภาษาบางอย่างแล้วด้วยซ้ำ (เช่น สำนวนอังกฤษว่า either...or) หรืออาจเป็นเพราะต้องการความชัดเจนแล้วปฏิเสธความคลุมเครือที่มีอยู่โดยธรรมชาติในคำพูดรูปแบบต่าง ๆ
นิยาม
ทวิบถเท็จเป็นเหตุผลวิบัติอรูปนัยชนิดหนึ่งที่อาศัยข้อตั้งที่จำกัดทางเลือกอย่างผิด ๆ ในรูปแบบที่ง่ายสุด จะจำกัดเหลือทางเลือกเพียงสองทางเท่านั้น เหตุผลวิบัติก็คือข้อโต้แย้ง/อาร์กิวเมนต์ เป็นข้อตั้งชุดหนึ่งบวกกับข้อสรุปที่ไม่ถูกต้องและ/หรือไม่สมเหตุผล โดยปกติจะแบ่งประเภทเป็นรูปนัย (formal) และอรูปนัย (informal) เหตุผลวิบัติรูปนัยไม่สมเหตุผลเพราะมีโครงสร้างที่ไม่ดี เทียบกับเหตุผลวิบัติอรูปนัยที่ไม่สมเหตุผลเพราะเนื้อหาไม่ดี เนื้อหาที่เป็นปัญหาของทวิบถเท็จมีรูปแบบเป็นการเลือกเชิงตรรกศาสตร์ (disjunctive claim) ซึ่งอ้างว่า ทางเลือกหนึ่งในบรรดาทางเลือกที่ยกขึ้นมาต้องเป็นจริง ซึ่งเป็นปัญหาเพราะทำเรื่องให้ง่ายเกินไปโดยกันทางเลือกที่เป็นไปได้อย่างอื่นออก
เหตุและการหลีกเลี่ยง
เพื่อหลีกเลี่ยงทวิบถเท็จ บุคคลต้องรู้ว่ามีทางเลือกอื่น ๆ นอกเหนือจากที่ระบุไว้ การคิดวิเคราะห์และความคิดสร้างสรรค์อาจช่วยให้เห็นว่า การมีทางเลือกแค่สองทางไม่เป็นจริงแล้วหาทางเลือกอื่น ๆ ได้
ทางเลือกเทียม
การใช้ทางเลือกเทียมเป็นเหตุผลมักเป็นการตั้งใจกำจัดทางเลือกในระหว่าง ๆ ทางเลือกส่วนสุดทั้งสองข้าง เช่น การอ้างเหตุผลไม่ออกกฎหมายบังคับมลภาวะทางเสียงมักเป็นทางเลือกเทียม เช่น อาจกล่าวได้ว่า เสียงดังในกรุงเทพไม่ควรเข้าไปควบคุม เพราะถ้ามีกฎหมายควบคุม ก็จะทำให้ธุรกิจต่าง ๆ ต้องปิดกิจการ เหตุผลนี้สมมุติว่า ธุรกิจกลางคืนต่าง ๆ อาจจะต้องปิดตั้งแต่เช้าเพื่อไม่ให้มีเสียงดังหลังเที่ยงคืน โดยไม่ได้จำแนกว่า กฎหมายสามารถบังคับให้ธุรกิจกลางคืนติดตั้งวัสดุป้องกันเสียงเพื่อไม่ให้เสียงดังกระจายไปยังเพื่อนบ้านเรือนเคียงได้
ความคิดขาวดำ
ในสาขาจิตวิทยา มีปรากฏการณ์หนึ่งคล้าย ๆ ทวิบถเท็จคือ ความคิดขาวดำ มีคนที่คิดในลักษณะนี้เป็นปกติ เช่น จัดคนอื่นให้เป็นคนดีหรือคนเลวโดยสิ้นเชิง
มินามาตะ (แก้ความกำกวม)
มินามาตะ สามารถหมายถึง
แรงยกทางอากาศพลศาสตร์
แรงยก (Lift) คือแรงทางอากาศพลศาสตร์ (Aerodynamic force) ชนิดหนึ่ง ที่ทำให้เครื่องบินสามารถลอยบนอากาศได้
แรงยกของเครื่องบินเกิดจากผลของมุมปะทะของปีกที่ติดตั้งกับลำตัวเครื่องบิน และผลของความแตกต่างของความดันที่กระทำที่พื้นผิวของปีกเครื่องบินด้านบนและด้านล่าง ในขณะบิน พื้นผิวของปีกเครื่องบินด้านบนจะมีความดันกระทำต่ำกว่าพื้นผิวของปีกเครื่องบินด้านล่าง ความดันที่กระทำกระจายตัวอยู่บนพื้นผิวดังกล่าวจะสร้างแรงกระทำลงบนพื้นผิวนั้นๆ  เมื่อพื้นผิวด้านล่างมีความดันกระทำสูงกกว่า จึงมีแรงกระทำเกิดขึ้นสูงกว่าที่พื้นผิวด้านบน และแรงยกคือผลต่างที่เหลืออยู่ของแรงทั้งสอง  ซึ่งสามารถใช้หลักการเรื่องของไหลของเบอนูลลี และกฎของนิวตัน มาอธิบายกลไกการเกิดแรงยกได้
สาเหตุที่พื้นผิวด้านล่างของปีกและพื้นผิวด้านบนของปีกมีความดันกระทำไม่เท่ากันนั้น เป็นเพราะความเร็วของอากาศที่ไหลผ่านพื้นผิวทั้งสองฝั่งนั้นมีค่าไม่เท่ากัน ซึ่งการออกแบบรูปร่าง รูปทรงของปีก รวมทั้งมุมปะทะของการติดตั้งปีกเข้ากับลำตัวเครื่องบิน เป็นปัจจัยสำคัญในการทำให้เกิดปรากฏการนี้
การที่เครื่องบินจะลอยได้นั้น แรงยก ที่มีทิศทางยกลำตัวเครื่องบินขึ้นนั้น ต้องมีขนาดมากกว่าแรงกระทำทั้งหมดที่มีทิศทางตรงกันข้าม หรือทิศทางลงสู่พื้น  ซึ่งแรงกระทำดังกล่าวได้แก่ น้ำหนักของเครื่องบิน และแรงกระทำทางอากาศพลศาสตร์ และแรงอื่นๆ
พรรคกิจประชาชน
พรรคกิจประชาชน (อักษรย่อ: PAP) เป็นพรรคการเมืองอนุรักษนิยมขวากลาง ในประเทศสิงคโปร์ และเป็นหนึ่งในสามพรรคการเมืองที่มีตัวแทนในรัฐสภาร่วมกับพรรคแรงงาน (WP) และพรรคสิงคโปร์ก้าวหน้า (PSP)
พรรคกิจประชาชนได้ประกาศตั้งคณะกรรมการบริหารกลางของพรรคชุดใหม่เป็นครั้งแรกนับตั้งแต่ก่อตั้งประเทศ หลังคณะกรรมการฯ ชุดเก่า ที่ประกอบด้วยนักการเมืองคนสำคัญอย่าง ลี กวน ยู (Lee Kuan Yew), โก๊ะ จก ตง (Goh Chok Tong) อดีตนายกรัฐมนตรีคนแรกและคนที่สองของสิงคโปร์ ตามลำดับ ก้าวลงจากตำแหน่งเมื่อ พ.ศ. 2554 และลี เซียน ลุง (Lee Hsien Loong) นายกรัฐมนตรีคนปัจจุบันของสิงคโปร์
Dipsacaceae
Dipsacaceae เป็นวงศ์ของพืชมีดอกที่อยู่ในอันดับ Dipsacales มีสมาชิก 350 สปีชีส์ ปัจจุบันสมาชิกของวงศ์นี้ถูกย้ายไปอยู่ในวงศ์ Caprifoliaceae เป็นพืชพื้นเมืองในเขตอบอุ่น พบในยุโรป เอเชีย และแอฟริกา
สกุลที่เคยอยู่ในวงศ์นี้ได้แก่:.
ภัทราริน ปัญญานุตธรรม
ภัทราริน ปัญญานุตธรรม ชื่อเดิมว่า ภุมวารี ยอดกมล และ ภัทราริน ยอดกมล ชื่อเล่นว่า แอ (เกิด 9 กุมภาพันธ์ พ.ศ. 2525 กรุงเทพมหานคร) เป็นนักแสดงชาวไทย มีผลงานทั้งภาพยนตร์ และละครโทรทัศน์ สำเร็จการศึกษาจากคณะศิลปกรรม มหาวิทยาลัยรังสิต สาขาวิชาการออกแบบผลิตภัณฑ์อุตสาหกรรม
การทำงาน
เข้าสู่วงการจากการแสดงมิวสิควีดีโอเพลง "แค่ได้คิดถึง" และ "พลาดไปแล้ว" ของ ญารินดา บุนนาค ซึ่งเป็นภาคต่อกัน เธอเป็นนักแสดงหญิง ที่เป็นที่รู้จักจากการแสดงภาพยนตร์ของค่าย สหมงคลฟิล์ม ได้แก่เรื่อง องค์บาก, บอดี้การ์ดหน้าเหลี่ยม และ คน ผี ปีศาจ
ในปี พ.ศ. 2560 เธอถูกกุข่าวเรื่องอำลาวงการ ส่งผลทำให้เธอหายไปจากวงการในระยะหนึ่ง ซึ่งเธอออกมาเปิดเผยผ่านทางรายการ "ยิ่งศักดิ์ยิ่งแซ่บ" ว่าไม่ได้ลาวงการแต่อย่างใด และยังคงรับงานแสดงอยู่เรื่อย ๆ
ชีวิตส่วนตัว
ภัทรารินสมรสกับอาทิตย์ ปัญญานุตรักษ์ ชื่อเล่น อาร์ต เมื่อวันที่ 16 พฤศจิกายน พ.ศ. 2557 หลังคบหาได้สองปี
วันที่ 15 มีนาคม พ.ศ. 2562 เธอปลงผมบวชชีที่เสถียรธรรมสถานเพื่อสนองคุณบิดามารดา
ปัจจุบันมีลูกชายด้วยกัน 1 คน คือ น้องฮก เกิดเมื่อวันที่ 6 มีนาคม พ.ศ. 2563
เวตอะมินิต (เพลงของพุสซีแคตดอลส์)
เวตอะมินิต (Wait a Minute) เป็นเพลงของเกิร์ลกรุ๊ปชาวอเมริกันชื่อ Pussycat Dolls จากสตูดิโออัลบั้มเปิดตัว PCD (2005) มีเสียงร้องจาก Timbaland ผู้ร่วมอำนวยการสร้างและเขียนเพลงร่วมกับ Keri Hilson ตั้งใจจะปล่อยเป็นซิงเกิลในเวลาเดียวกับ "I Don't Need a Man" ซึ่งเผยแพร่ไปทั่วยุโรปและโอเชียเนีย อย่างไรก็ตามเนื่องจากการจัดตารางเวลาและการออกอากาศทางวิทยุที่หนักหน่วงของ "Buttons" วันที่เผยแพร่จึงถูกผลักกลับ นอกจากนี้ซิงเกิ้ลนี้ยังถูกกำหนดให้เปิดตัวในอเมริกาเหนือเท่านั้น แต่ด้วยความสำเร็จของ "I Don't Need a Man" ซิงเกิ้ลนี้ก็ได้รับการเผยแพร่ในระดับสากล